Shukhalata Rao

Shukhalata Rao (; Kalkuta, 1886ko urriaren 23a – ibidem, 1969ko uztailaren 9a) indiar gizarte-langile, artista eta haur literaturako idazlea izan zen.

 Bizitza 
Kalkutan jaio zen, Britainiar Indiako Bengala probintzian. Upendrakishore Ray Chowdhury idazle, margolari eta enpresaburuaren alaba eta Sukumar Ray idazlearen arreba zen. Bethune Collegen lizentziatu zen eta irakasle izatea erabaki zuen.

Cuttackeko Jayanta Rao doktorearekin ezkondu eta haren jaioterrira joan ondoren, Shishu-o-Matri Mangal Kendro (Haurren eta Amen Ongizate Zentroa) eta Orissa Nari Seva Sangha (Orissako Emakumeen Ongizaterako Erakundea) sortu zituen.

Alok egunkaria zuzendu zuen. Hogei liburu inguru idatzi zituen hainbat gairi buruz, bai ingelesez bai bengaleraz. Idazle izateaz gain, artista ere izan zen. 1921ean sortu zuen Jemon Kormo Temni Fol bengalerazko lehen komikitzat hartzen zen, beste egile batek 1898an marraztutako Mukul komikia aurkitu zuten arte.

 Sariak 
Bere gizarte-lanagatik, Indiako gobernuak Kaisar-e-Hind saria eman zion, eta 1956ko Nije Pada liburuagatik literatura sari bat jaso zuen.

 Lan hautatuak 
Liburuak
 Galpa-ar-Galpa
 Galper Boi (1912)
 Aro Galpa (1916)
 Khoka Elo Beriye (1916)
 Natun Para (1922)
 Shonar Mayur
 Natun Chhora (1952)
 Bideshi Chora (1962)
 Nanan Desher Rupkatha
 Pather Alo
 Aesoper Golpo
 Living Lights
 Nije Pora
 Behula
Bengalerazko antzezlana
 Atar Muchir Goppo

 Erreferentziak 

 Kanpo estekak 

Kategoria:Kalkutarrak
Kategoria:Emakumezko gizarte-langileak
Kategoria:Indiako artistak
Kategoria:Emakume artistak
Kategoria:XIX. mendeko indiarrak
Kategoria:Indiako XX. mendeko idazleak
Kategoria:XX. mendeko emakume idazleak
Kategoria:Indiako haur literaturako idazleak
Kategoria:Emakume antzerkigileak
Kategoria:Bengalerazko idazleak
Kategoria:Ingelesezko idazleak
Kategoria:Indiako komikigileak
Kategoria:Emakume komikigileak
Kategoria:Kalkutan hildakoak